CELEX: 32018D1099
Language: sk
Date: 2018-08-01 00:00:00
Title: Vykonávacie rozhodnutie Komisie (EÚ) 2018/1099 z 1. augusta 2018, ktorým sa mení príloha XI k smernici Rady 2003/85/ES, pokiaľ ide o zoznam laboratórií oprávnených na narábanie so živým vírusom slintačky a krívačky, a ktorým sa mení vykonávacie rozhodnutie Komisie (EÚ) 2018/136, pokiaľ ide o názov určeného referenčného laboratória Európskej únie pre slintačku a krívačku [oznámené pod číslom C(2018) 4987] (Text s významom pre EHP)

3.8.2018   
               
               
                  SK
               
               
                  Úradný vestník Európskej únie
               
               
                  L 197/11
               
            
         VYKONÁVACIE ROZHODNUTIE KOMISIE (EÚ) 2018/1099
         z 1. augusta 2018,
         ktorým sa mení príloha XI k smernici Rady 2003/85/ES, pokiaľ ide o zoznam laboratórií oprávnených na narábanie so živým vírusom slintačky a krívačky, a ktorým sa mení vykonávacie rozhodnutie Komisie (EÚ) 2018/136, pokiaľ ide o názov určeného referenčného laboratória Európskej únie pre slintačku a krívačku
         
            
               [oznámené pod číslom C(2018) 4987]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (1), a najmä na jej články 67 ods. 2 a 69 ods. 1,
         keďže:
         
                     (1)
                  
                  
                     V smernici 2003/85/ES sa stanovujú minimálne kontrolné opatrenia, ktoré sa majú uplatňovať v prípade výskytu ohniska slintačky a krívačky, a určité preventívne opatrenia zamerané na zvýšenie informovanosti a pripravenosti príslušných orgánov a poľnohospodárov, pokiaľ ide o dané ochorenie.
                  
               
                     (2)
                  
                  
                     Súčasťou preventívnych opatrení stanovených v smernici 2003/85/ES je požiadavka, aby sa narábanie so živým vírusom slintačky a krívačky na účely výskumu, diagnostiky alebo výroby vakcín vykonávalo iba v schválených laboratóriách uvedených v prílohe XI k uvedenej smernici.
                  
               
                     (3)
                  
                  
                     V časti A prílohy XI k smernici 2003/85/ES sa uvádza zoznam národných laboratórií oprávnených na narábanie so živým vírusom slintačky a krívačky na účely výskumu a diagnostiky. V časti B uvedenej prílohy sa uvádza zoznam laboratórií oprávnených na narábanie so živým vírusom slintačky a krívačky na účely výroby očkovacích látok a súvisiaceho výskumu.
                     Holandsko predložilo Komisii žiadosť o zmenu názvu svojho národného laboratória pre slintačku a krívačku uvedeného v časti A prílohy XI k smernici 2003/85/ES na „Wageningen Bioveterinary Research (WBVR), Lelystad“ z dôvodu organizačných zmien.
                     Belgicko takisto predložilo Komisii žiadosť o zmenu názvu svojho národného laboratória pre slintačku a krívačku uvedeného v časti A prílohy XI k smernici 2003/85/ES. Belgické národné laboratórium pre slintačku a krívačku, Veterinárne a agrochemické výskumné stredisko (CODA-CERVA), sa teraz stalo súčasťou nového belgického federálneho výskumného strediska Sciensano v dôsledku zlúčenia CODA-CERVA a vedeckého ústavu verejného zdravia (WIV-ISP), a to s účinnosťou od 1. apríla 2018. Stredisko Sciensano prevzalo všetky práva a povinnosti svojich predchodcov, teda aj strediska CODA-CERVA.
                     Grécko predložilo Komisii žiadosť o doplnenie názvu svojho národného laboratória pre slintačku a krívačku uvedeného v časti A prílohy XI k smernici 2003/85/ES, ktoré je zodpovedné aj za diagnostiku riketsiových infekcií.
                  
               
                     (4)
                  
                  
                     Ústav Pirbright Institute so sídlom v Spojenom kráľovstve poskytuje služby národného referenčného laboratória pre slintačku a krívačku Bulharsku, Chorvátsku, Estónsku, Fínsku, Írsku, Lotyšsku, Litve, Malte, Portugalsku, Slovinsku, Švédsku a Spojenému kráľovstvu, a je ako taký riadne uvedený v časti A prílohy XI k smernici 2003/85/ES. V nadväznosti na oznámenie Spojeného kráľovstva v súlade s článkom 50 Zmluvy o Európskej únii už Spojené kráľovstvo od 30. marca 2019 ďalej nebude členským štátom Európskej únie. V súlade s článkom 68 ods. 2 Pirbright Institute už po 29. marca 2019 nemôže poskytovať služby národného referenčného laboratória pre slintačku a krívačku Bulharsku, Chorvátsku, Estónsku, Fínsku, Írsku, Lotyšsku, Litve, Malte, Portugalsku, Slovinsku a Švédsku.
                  
               
                     (5)
                  
                  
                     Z dôvodov právnej istoty je dôležité aktualizovať zoznam národných laboratórií pre slintačku a krívačku stanovený v časti A prílohy XI k smernici 2003/85/ES. Preto je potrebné zmeniť názov príslušných národných laboratórií v Belgicku, Holandsku a Grécku a uviesť dátum vystúpenia Spojeného kráľovstva z Európskej únie ako dátum, dokedy môže Pirbright Institute poskytovať služby národného referenčného laboratória pre slintačku a krívačku iným členským štátom a dokedy môžu iné členské štáty využívať služby ústavu Pirbright institute ako národného referenčného laboratória pre slintačku a krívačku.
                  
               
                     (6)
                  
                  
                     Vzhľadom na organizačné zmeny, ktoré mali vplyv na laboratórium oprávnené na narábanie so živým vírusom slintačky a krívačky na výrobu očkovacej látky, uvedené v časti B prílohy XI k smernici 2003/85/ES, Holandsko predložilo Komisii žiadosť o zmenu názvu laboratória nachádzajúceho sa na jeho území na „Boehringer Ingelheim Animal Health Netherlands B.V.“.
                  
               
                     (7)
                  
                  
                     Príloha XI k smernici 2003/85/ES by sa preto mala zodpovedajúcim spôsobom nahradiť.
                  
               
                     (8)
                  
                  
                     Vykonávacím rozhodnutím Komisie (EÚ) 2018/136 (2) sa za referenčné laboratórium Európskej únie pre slintačku a krívačku určilo konzorcium ANSES & CODA-CERVA pozostávajúce z laboratória pre choroby zvierat Agentúry pre zdravotnú bezpečnosť potravín, životného prostredia a práce (ANSES) v Maisons-Alfort vo Francúzsku a Veterinárneho a agrochemického výskumného strediska (CODA-CERVA) v Uccle v Belgicku. Je potrebné zmeniť uvedené vykonávacie rozhodnutie tak, aby sa v ňom namiesto CODA-CERVA odkazovalo na Sciensano. Vykonávacie rozhodnutie (EÚ) 2018/136 by sa preto malo zodpovedajúcim spôsobom zmeniť.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha XI k smernici 2003/85/ES sa mení v súlade s prílohou k tomuto rozhodnutiu.
         
         
            Článok 2
            Článok 1 vykonávacieho rozhodnutia (EÚ) 2018/136 sa nahrádza takto:
            
               
                  „Článok 1
                  Týmto sa na dobu neurčitú za referenčné laboratórium Európskej únie pre slintačku a krívačku určuje konzorcium ANSES & SCIENSANO pozostávajúce z laboratória pre choroby zvierat Agentúry pre zdravotnú bezpečnosť potravín, životného prostredia a práce (ANSES) v Maisons-Alfort vo Francúzsku a laboratória pre exotické vírusy a špecifické choroby federálneho výskumného strediska Sciensano (Laboratory for Exotic Viruses and Particular Diseases of the federal research centre Sciensano) v Uccle v Belgicku.“
               
            
         
         
            Článok 3
            Toto rozhodnutie je určené členským štátom.
         
         
            V Bruseli 1. augusta 2018
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. EÚ L 306, 22.11.2003, s. 1.
         
            (2)  Vykonávacie rozhodnutie Komisie (EÚ) 2018/136 z 25. januára 2018, ktorým sa určuje referenčné laboratórium Európskej únie pre slintačku a krívačku a mení príloha II k smernici Rady 92/119/EHS, pokiaľ ide o referenčné laboratórium Európskej únie pre vezikulárnu chorobu ošípaných (Ú. v. EÚ L 24, 27.1.2018, s. 3).
      
      
         
            PRÍLOHA
            Príloha XI k smernici 2003/85/ES sa nahrádza takto:
            „
                  
                     PRÍLOHA XI
                     ČASŤ A
                     
                        Národné laboratóriá oprávnené narábať so živým vírusom slintačky a krívačky
                     
                     
                                 Členský štát, v ktorom sa laboratórium nachádza
                              
                              
                                 Laboratórium
                              
                              
                                 Členské štáty využívajúce služby laboratória
                              
                           
                                 kód ISO
                              
                              
                                 názov
                              
                           
                                 AT
                              
                              
                                 Rakúsko
                              
                              
                                 Österreichische Agentur für Gesundheit und Ernährungssicherheit
                                 Veterinärmedizinische Untersuchungen Mödling
                              
                              
                                 Rakúsko
                              
                           
                                 BE
                              
                              
                                 Belgicko
                              
                              
                                 Laboratory for Exotic Viruses and Particular Diseases of the federal research centre Sciensano, Uccle (Laboratórium pre exotické vírusy a špecifické choroby federálneho výskumného strediska Sciensano, Uccle)
                              
                              
                                 Belgicko
                                 Luxembursko
                              
                           
                                 CZ
                              
                              
                                 Česká republika
                              
                              
                                 Státní veterinární ústav Praha, Praha
                              
                              
                                 Česká republika
                              
                           
                                 DE
                              
                              
                                 Nemecko
                              
                              
                                 Friedrich-Loeffler-Institut
                                 Bundesforschungsinstitut für Tiergesundheit,
                                 Greifswald – Insel Riems
                              
                              
                                 Nemecko
                                 Slovensko
                              
                           
                                 DK
                              
                              
                                 Dánsko
                              
                              
                                 Danmarks Tekniske Universitet, Veterinærinstituttet, Afdeling for Virologi, Lindholm
                                 Danish Technical University, Veterinary Institute, Department of Virology, Lindholm (Dánska technická univerzita, veterinárny ústav, oddelenie virológie, Lindholm)
                              
                              
                                 Dánsko
                                 Fínsko
                                 Švédsko
                              
                           
                                 EL
                              
                              
                                 Grécko
                              
                              
                                 Διεύθυνση Κτηνιατρικού Κέντρου Αθηνών, Τμήμα Μοριακής Διαγνωστικής, Αφθώδους Πυρετού, Ιολογικών, Ρικετσιακών και Εξωτικών Νοσημάτων, Αγία Παρασκευή Αττικής
                              
                              
                                 Grécko
                              
                           
                                 ES
                              
                              
                                 Španielsko
                              
                              
                                 
                                             —
                                          
                                          
                                             Laboratorio Central de Sanidad Animal, Algete, Madrid
                                          
                                       
                                             —
                                          
                                          
                                             Centro de Investigación en Sanidad Animal (CISA), Valdeolmos, Madrid
                                          
                                       
                              
                                 Španielsko
                              
                           
                                 FR
                              
                              
                                 Francúzsko
                              
                              
                                 Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
                              
                              
                                 Francúzsko
                              
                           
                                 HU
                              
                              
                                 Maďarsko
                              
                              
                                 Nemzeti Élelmiszerlánc-biztonsági Hivatal, Állategészségügyi Diagnosztikai Igazgatóság (NÉBIH-ÁDI), Budapest
                              
                              
                                 Maďarsko
                              
                           
                                 IT
                              
                              
                                 Taliansko
                              
                              
                                 Istituto zooprofilattico sperimentale della Lombardia e dell'Emilia-Romagna, Brescia
                              
                              
                                 Taliansko
                                 Cyprus
                              
                           
                                 NL
                              
                              
                                 Holandsko
                              
                              
                                 Wageningen Bioveterinary Research (WBVR), Lelystad
                              
                              
                                 Holandsko
                              
                           
                                 PL
                              
                              
                                 Poľsko
                              
                              
                                 Zakład Pryszczycy Państwowego Instytutu Weterynaryjnego – Państwowego Instytutu Badawczego, Zduńska Wola
                              
                              
                                 Poľsko
                              
                           
                                 RO
                              
                              
                                 Rumunsko
                              
                              
                                 Institutul de Diagnostic și Sănătate Animală, București
                              
                              
                                 Rumunsko
                              
                           
                                 UK
                              
                              
                                 Spojené kráľovstvo
                              
                              
                                 The Pirbright Institute
                              
                              
                                 Spojené kráľovstvo
                                 Bulharsko (1)
                                 
                                 Chorvátsko (1)
                                 
                                 Estónsko (1)
                                 
                                 Fínsko (1)
                                 
                                 Írsko (1)
                                 
                                 Lotyšsko (1)
                                 
                                 Litva (1)
                                 
                                 Malta (1)
                                 
                                 Portugalsko (1)
                                 
                                 Slovinsko (1)
                                 
                                 Švédsko (1)
                                 
                              
                           ČASŤ B
                     
                        Laboratóriá oprávnené narábať so živým vírusom slintačky a krívačky na výrobu očkovacej látky
                     
                     
                                 Členský štát, v ktorom sa laboratórium nachádza
                              
                              
                                 Laboratórium
                              
                           
                                 kód ISO
                              
                              
                                 názov
                              
                           
                                 DE
                              
                              
                                 Nemecko
                              
                              
                                 Intervet International GmbH/MSD Animal Health, Köln
                              
                           
                                 NL
                              
                              
                                 Holandsko
                              
                              
                                 Boehringer-Ingelheim Animal Health Netherlands BV, Lelystad
                              
                           
                                 UK
                              
                              
                                 Spojené kráľovstvo
                              
                              
                                 Merial, S.A.S., Pirbright Laboratory, Pirbright (2)
                                 
                              
                           
               “
            
               (1)  Využívanie služieb v súlade s článkom 68 ods. 2 do 29. marca 2019.
            
               (2)  Uplatniteľné do 29. marca 2019